[{"text_idx": "#000000", "text": "75 000 omikroni surmaga hirmutanud teadlased tunnistavad, et nad panid oma ennustustega ta\u0308iesti mo\u0308o\u0308da"}, {"text_idx": "#000001", "text": "Teadlased, kes hoiatasid, et Suurbritannial pole muud vo\u0303imalust, kui kehtestada ranged piirangud, sest muidu sureb omikroni to\u0303ttu ku\u0308mneid tuhandeid inimesi, vo\u0303tsid oma so\u0303nad tagasi."}, {"text_idx": "#000002", "text": "Valitsust no\u0303ustavate modelleerijate so\u0303nul sai selgeks, et hoolimata va\u0308ga levivast tu\u0308vest on talvine surmajuhtumite arv oluliselt va\u0308iksem, kui nad algselt arvasid. Samuti on vasakpoolsete teadlaste ru\u0308hm SAGE, kes on riigi sulgemist soovitanud, oma seisukohtadest taandunud, selgub Daily Maili artiklist."}, {"text_idx": "#000003", "text": "Enne jo\u0303ule ka\u0308isid London School of Hygiene and Tropical Medicine\u2019i epidemioloogid va\u0308lja rea kohutavaid stsenaariume, milles hoiatati, et omikron vo\u0303ib aprilli lo\u0303puks po\u0303hjustada 25 000\u201375 000 inimese surma."}, {"text_idx": "#000004", "text": "Kuid u\u0308ks selle ru\u0308hma juhtivaid modelleerijaid u\u0308tles eile o\u0303htul, et ilmselt on tegelik arv palju va\u0308iksem, peamiselt seeto\u0303ttu, et omikron ei ole nii surmav, kui algselt kardeti."}, {"text_idx": "#000005", "text": "Dr Davies u\u0308tles, et alates detsembri keskpaigast on tema ja ta meeskond pidevalt suhelnud ko\u0303rgemate riigiametnike ja valitsuse teadusno\u0303unikega ja arutanud andmete u\u0308le, mis viitavad sellele, et omikroni raskusaste on algselt kardetust madalam."}, {"text_idx": "#000006", "text": "Parlamendisaadik ja Covid Recovery Groupi liige William Wraggi so\u0303nul tehti kannapo\u0308o\u0308re, kuna sai selgeks, et teadlaskond oli koroonaviiruse ohu suhtes liiga su\u0308nge olnud."}, {"text_idx": "#000007", "text": "\u201cTaaskord na\u0308ib, et teatud teadlased ja eksperdid, kes omikroni saabumisel kiiresti hirmu ja paanikat levitasid, peavad leppima reaalsusega, mis on kaugel nende ennustatud katastroofist,\u201d u\u0308tles ta."}, {"text_idx": "#000008", "text": "11. detsembril avaldas The School of Hygiene\u2019i meeskond oma koostatud mudelid, mis eeldasid, et omikron on sama surmav kui delta tu\u0308vi ja on surmavalt ohtlik osadele vaktsineerimata inimestele, kes polnud varem Covidiga kokku puutunud."}, {"text_idx": "#000009", "text": "Dr Davies u\u0308tles, et kuigi Lo\u0303una-Aafrika arstid teatasid, et omikroni tu\u0308vi on palju leebem, tundus School of Hygiene\u2019i oletus sellel ajal mo\u0303istlikum."}, {"text_idx": "#000010", "text": "Viimase kuu jooksul on aga kogunenud palju to\u0303endeid selle kohta, et omikron ei ole nii ohtlik. Seda na\u0308itavad Londoni Imperial College\u2019i, Edinburghi u\u0308likooli ja U\u0308hendkuningriigi terviseohutuse agentuuri statistilised uuringud, aga ka Lo\u0303una-Aafrika ja Taani uuringud. Samuti na\u0308itavad laboratoorsed uuringud, et omikron ei ole kopsudele nii ohtlik kui delta tu\u0308vi."}, {"text_idx": "#000011", "text": "Dr Davies\u2019i so\u0303nul eeldas detsembrikuine mudel, et kui patsient satub omikroniga haiglasse, siis on nende vajadus intensiivravi ja\u0308rele ja vo\u0303imalus surra sama, mis delta puhul \u2013 see on osutunud valeks."}, {"text_idx": "#000012", "text": "\u201cNu\u0308u\u0308d on selge, et nii see ei ole, sest inimesed satuvad omikroniga haiglasse, kuid nad ei vaja kriitilist abi,\u201d u\u0308tles ta. \u201cSurmade arv va\u0308heneb oluliselt.\u201d"}, {"text_idx": "#000013", "text": "Ka Suurbritannia vaktsineerimise endine projektijuht Clive Dix u\u0308ltes, et koroonaviirust tuleks ka\u0308sitleda kui endeemilist grippi ja valitsus peaks massilise vaktsineerimise lo\u0303petama."}, {"text_idx": "#000014", "text": "\u201cMe peame edaspidi ohjama haiguse, mitte viiruse levikut. Tulevikueesma\u0308rk on hoida a\u0308ra raskete viirusjuhtumite progresseerumine riskiru\u0308hmades,\u201d so\u0303nas Dix. \u201cU\u0308htlasi peaksime kaaluma, millal lo\u0303petame testimise ja laseme inimestel end ise isoleerida, kui nad tunnevad end haigena, ja naasta to\u0308o\u0308le, kui nad tunnevad end taas tervena, samamoodi nagu teeme seda halva gripihooajal.\u201d"}, {"text_idx": "#000024", "text": "Euroopa Komisjon ostab 110 000 doosi ahviro\u0303ugete vaktsiini"}]